મુંબઈઃ 'તારક મહેતા કા ઉલ્ટા ચશ્મા'ના 28 જુલાઈના રોજ 10 વર્ષ પૂરા થયા છે. આ સીરિયલ ગુજરાતી મેગેઝીનમાં આવતી તારક મહેતાની કોલમ 'દુનિયા ને ઉંધા ચશ્મા' પરથી બનાવવામાં આવી છે. આ સમયે શોના કલાકારોએ આ સિદ્ધીને સેલિબ્રેટ કરી હતી, જોકે ટૂંક સમય પહેલા જ સીરિયલના જાણીતા પાત્ર ડૉ. હાથીનો રોલ કરનાર કવિ કુમાર આઝાદનું નિધન થયું હોવાથી ગ્રાન્ડ સેલિબ્રેશનનો પ્રોગ્રામ કેન્સલ કરવામાં આવ્યો હતો. સેલિબ્રેશન દરમિયાન શોના તમામ કલાકારો ખુશ હતા, આ ઉપરાંત શોના સેટને પણ ડેકોરેટ કરવામાં આવ્યો હતો.